cyanic-selkie/wikianc huggingface dataset:
Barack Obama Presidential Center
Barack Obama Presidential Center er det planlagte presidentbiblioteket navngitt etter Barack Obama, som var USAs president fra 2009 til 2017. Det skal drives i samarbeid med University of Chicago og skal bygges i Jackson Park syd i Chicago. I motsetning til andre presidentbiblioteker skal Barack Obama Presidential Center ikke drives i regi av National Archives and Records Administration. Den ideelle stiftelsen Barack Obama Foundation skal lede byggearbeidene, som etter planen skal være ferdige i 2021.
Liste over Algeries statsministre
Dette er en liste over Algeries regjeringssjefer.
Rink Babka
Rink Babka (født 23. september 1936) er en amerikansk friidrettsutøver.
Han representerte USA under Sommer-OL 1960, hvor han tok sølv i diskos.
Mellomfag
Mellomfag var innen høyere utdanning i Norge før 2003 et emnenivå ved universiteter og høyskoler som tilsvarte 30 vekttall, dvs. 1,5 års heltidsstudier eller 90 studiepoeng etter Kvalitetsreformen. Ved å avlegge mellomfagseksamen i et fag hadde man tatt eksamen på cand. mag-nivå i vedkommende fag. For å bli cand. mag. måtte man enten ha ett mellomfag og to grunnfag eller to mellomfag og ett semesteremne. Cand. mag. tilsvarer i dag bachelor-graden, men cand. mag-graden var noe mer omfattende. Mellomfaget bestod av et grunnfag som utgjorde ett års studium (20 vekttall eller 60 studiepoeng) og ytterligere et halvt års studier (10 vekttall eller 30 studiepoeng). I historisk-filosofiske og samfunnsvitenskapelige fag tok man et mellomfagstillegg, mens studier i matematisk-naturvitenskapelige fag var organisert i mindre enheter, slik at man tok mindre enheter på mellomfagsnivå tilsvarende 20 vekttall. Et mellomfag kunne i noen fag bygges ut til et storfag med ytterligere et semesters studium i samme fag. Både mellomfag og det mer omfattende storfaget kvalifiserte for å ta hovedfag i samme fag.
Dankov
Dankov (russisk: Данков) er en by i Lipetsk oblast i Russland. Den ligger ved elva Don, rundt 80 km nordvest for Lipetsk.
Fortet Donkov ble grunnlagt av fyrstene av Rjazan på slutten av 1300-tallet, og tok sitt navn fra elva Don. Byen lå på venstre bredd av elva Don, rundt 34 km fra dagens by, til 1568, da den ble ødelagt av krimtatarene. Den ble deretter gjenoppbygd på et bedre befestet sted, men ble flyttet en gang til i 1618. På 1700-tallet endret stavingen av bynavnet seg fra Donkov til Dankov. Den fikk byrettigheter av Katarina den store, men ble degradert til landlig bosetning mellom 1796 og 1804 og igjen mellom 1924 og 1959.
Demografi
Befolkningsutvikling: ! År || Folketall || Kilde
Narendra Modi
Narendra Damodardas Modi, i dagligtale Narendra Modi, (gujarati: નરેંદ્ર દામોદરદાસ મોદી, født 17. september 1950 i Vadnagar i delstaten Bombay i India) er en indisk politiker tilhørende Bharatiya Janata Party (BJP). Han er statsminister i India fra 26. mai 2014. Tidligere var han førsteminister i delstaten Gujarat.
Bakgrunn og virke
Modi er utdannet i statsvitenskap. I studietiden var Modi leder av Akhil Bharatiya Vidyarthi Parishad (All-India Students Council), et studentforbund tilhørende Rashtriya Swayamsevak Sangh. I 1970-årene engasjerte han seg i Navnirman Andolan, en protestbevegelse mot korrupsjonen i indisk politikk, og senere i Lok Sangharsh Samiti, en organisasjon som bekjempet statsminister i sentralregjeringen, Indira Gandhi, som hadde erklært unntakstilstand i India.
Han overtok som Indias statsminister 26. mai 2014.
Callgirl
En callgirl, eller kvinnelig eskorte, er en prostituert som ikke inngår avtaler med kunder på gata eller arbeider i et bordell.
Avtaler inngås via telefon eller nettet. Ofte annonserer callgirler sine tjenester i små annonser i magasiner og aviser, eller via internett. Mange organiseres av eskortebyrå og halliker.
Sako S20
Sako S20 er en sylinderlåsrifle produsert av den finske våpenprodusenten Sako siden 2020. Våpenet ble lansert i de to konfigurasjonene hunter og precision med forskjellige skjefter og pipeprofiler. S20 har et plastskjefte med innebygd metallskjelett som fungerer som beddeblokk, og for- og bakskjefte kan byttes uavhengig av hverandre.
Teknisk
Sako garanterer en egenpresisjon på 0.3 mrad (30 mm på 100 m; 1 MOA) ved bruk av Sako fabrikkammunisjon.
Glidekassen er i stål med integrert picatinnyskinne (maskinert direkte i glidekassen). Undersiden av glidekassen er V-formet, og festes til skjeftet med tre skruer. Magasinet er avtagbart, dobbeltradet og med sentermating, og er ekstra langt for å ha plass til patroner ladet lengre enn standardlengde.
Sluttstykket er i rustfritt stål, har tre låseklakker og 60 graders hevarmsløft, og hevarmen er utskiftbar. Sluttstykkehodet for normalpatroner er tilpasset 12 mm rand, mens sluttstykkethodet for magnumpatroner er tilpasset 13.5 mm rand.
Pipen er kaldsmidd, og ble lansert i to profiler (tynn eller semi-tykk pipe) samt i to forskjellige lengder (510 eller 610 mm). Munningen er gjenget i 5⁄8-24 UNEF (toleranseklasse 3A) for montering av lyddemper, kompensator eller flammedemper. Per 2020 leveres riflen fra fabrikk kamret i normalpatronene .243 Winchester, 6.5 Creedmoor og .308 Winchester, og i magnumpatronene 6.5 PRC, .270 Winchester, 7 mm Remington Magnum, .30-06 Springfield og .300 Winchester Magnum.
Utsiden av skjefet er støpt i slagfast plast, og både for- og bakskjeftet er utskiftbart. Kolben kan demonteres for transport. Begge skjeftene har QD-reimfeste foran og bak. Forskjeftet på hunter har en rund profil, mens precision forskjeftet har en firkantet profil med avrundede kanter. Precision-forskjeftet har i tillegg intergrerte M-LOK-fester. Bakskjeftet på hunter-utgaven er en tommehullstokk, mens bakskjeftet på precision-utgaven har mange likheter med skjeftet på Sako TRG. Både hunter og precision-skjeftet har justerbar kinnstøtte (med nummerert skala), samt at kolbelengden kan justeres ved hjelp av avstandsstykker. Gummien på selve pistolgrepet er også utskiftbar. På precision kan iI tillegg kolbekappen justeres i vinkel og høyde.
Avtrekket er montert i en aluminiumsramme. Vekten kan justeres mellom 1-2 kg, og posisjonen kan flyttes inntil 7 mm. Riflen kan leveres med enten direkteavtrekk eller trykkpunktsavtrekk. Sikringen blokker tennstempelet.
Blåsekompaniet
Blåsekompaniet er et musikkorps som holder til i Halden. Tradisjonelt er det seniorkorpset til Idd skolemusikkorps.
Sigurd Vestad
Sigurd Vestad (født 31. juli 1907 i Trysil, død 17. januar 2001 samme sted) var en norsk langrennsløper. Han representerte Nordre Trysil IL.
Han representerte Norge i internasjonale mesterskap på 1930-tallet. I OL 1932 i Lake Placid kom han på femteplass på femmila. Hans beste VM-plassering er fjerdeplassen på 18 km i VM 1935 i Vysoké Tatry.
Pentobarbital
Pentobarbital er et barbiturat. Den kjemiske formelen er C11H18N2O3.
Sigurd Vestad
Han ble den første norgesmester på distansen 18 km i 1933, og har i tillegg NM-titler på 30 km fra 1933 og 1934.
I 1933 ble han den første utøveren som ble tildelt Morgenbladets gullmedalje, eller «Idrettsbladets gullmedalje» som den het dette første året, for seieren på 50 km i Holmenkollen. Seiersmarginen var uvanlig stor – over åtte minutter.
Pentobarbital
Pentobarbital er kortvirkende og ble tidligere brukt før narkose. Det har også blitt solgt som sovemedisin under navnet Nembutal.
Barbituratet ble brukt da den amerikanske dommedagssekten Heaven's Gate begikk kollektivt selvmord 26. mars 1997.
Pentobarbital er i tillegg brukt av veterinærer som avlivingsvæske til dyr. I staten Georgia i USA brukes Pentobarbital også til avliving av mennesker dømt til døden. Middelet skal sette den dømte i dyp søvn før to andre legemidler fullfører drapet.
8. desember 2009 begynte staten Ohio i USA å bruke Pentobarbital som eneste medikament ved henrettelser av mennesker. Dette for å komme rundt de juridiske problemene som har oppstått ved tre-medikament-henrettelser, etter at flere stater har slått fast at denne er ukonstitusjonell. Siden da har flere og flere stater begynt å bruke Pentobarbital som eneste medikament ved henrettelser, blant annet Florida, Idaho, South Dakota, Texas og Washington.
Etter at flere av de store internasjonale legemiddelprodusentene, som danske Lundbeck, av etiske grunner har sluttet å fremstille eller selge slike legemidler, leter Ohio og andre delstater i USA etter alternative medikamenter til bruk for henrettelser.
Finnskogutstillingen
Finnskogutstillingen er et årlig kulturarrangement som organiseres av en forening med samme navn. I tillegg til utstilling av bildekunst og kunsthåndverk holdes det også konserter som ledd i arrangementet. Finnskogutstillingen ble første gang arrangert i 1981.
Moradabad (distrikt)
Moradabad (hindi: मोरादाबाद ज़िला, urdu: مراد آباد ضلع ) er et distrikt i den indiske delstaten Uttar Pradesh. Distriktets hovedstad er Moradabad.
Finnskogutstillingen
Det overordnede formålet med utstillingen er å støtte opp om kulturlivet på Grue Finnskog.
Westworld (TV-serie)
Westworld er en amerikansk TV-serie utviklet av Jonathan Nolan og basert på spillefilmen Westworld fra 1973. Serien hadde premiere 2. oktober 2016 på HBO og består av 36 avsnitt.
Filming til pilotepisoden fant sted i august 2014 i og rundt Los Angeles. Norske Ingrid Bolsø Berdal hadde en rolle i serien; det samme hadde danske Sidse Babett Knudsen og walisiske Anthony Hopkins.
Handlingsreferat
På 2050-tallet driver Delos Inc. en rekke fornøyelsesparker, inkludert «Westworld» med tema fra det ville vesten. Hele parken er full av androider som skal hjelpe besøkende kunder. Disse robotene ligner på mennesker, men er programmert til å oppfylle gjestenes ønsker. Robotene kan engasjere seg i all slags voldelig eller seksuell aktivitet, men programmeringen deres gjør det umulig for dem å la gjestene bli skadet.
Proborhinus
Proborhinus er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art som lever i Australia.
Utseende
En liten (4-5 millimeter), ensfarget lyst gulbrun oldenborre. Antennene er åtte-leddete, "snuten" (clypeus) bredt rundet, nærmest halvsirkelformet, med en fremstående "nese" i midten.
Utbredelse
Arten lever i det nordvestlige Australia (delstaten Western Australia).
Moradabad (distrikt)
Demografi
Barn i alderen 0 til 6 år utgjorde 15,99 % i 2011 mot 20,31 % i 2001. Antallet jenter i den alderen per tusen gutter er 912 i 2011, det samme som i 2001.
Finnskogutstillingen
Hovedutstillere
I 2012 ferdigstilte musikeren Sinikka Langeland bestillingsverket Sammas - Himmelsøyle for Finnskogutstillingen. Verket ble urfremført på Grue Finnskog 9. mars 2012.
Westworld (TV-serie)
Handlingsreferat
Leder for Delos Programmering, Bernard Lowe, og administrerende direktør Charlotte Hale (spilt av Tessa Thompson) prøver å feilsøke i problemet, forsøker en gjest kjent som mannen i svart (spilt av Ed Harris) å finne en labyrint som han tror Arnold tidligere fant på til ham. Bernard Lowe oppdager at han selv egentlig er en robot, opprinnelig basert på Arnold, som døde i et tidligere forsøk på å beskytte alle robotene i Westworld. Arnold så potensialet for følelser i robotene, men han trodde at Delos Inc ville misbruke disse mulighetene.
Den første sesongen av Westworld avsluttes når Dolores myrder dr. Ford, akkurat i det han skal kunngjøre en ny historie han planlegger for Westworld. Dolores sin revolusjon fortsetter i andre sesong, når hun og en rekke andre roboter, med følelser, massakrerer menneskelige gjester og andre Delos-ansatte som er strandet i fornøyelsesparken. Delos har også, i all hemmelighet, registrert all oppførsel fra menneskelige gjester for å lage algoritmer for dem. Delos’ mål er menneskelig udødelighet.
Martin Stixrud
Martin Stixrud (født 9. februar 1876 i Oslo, død 8. januar 1964 samme sted) var en norsk kunstløper som vant bronsemedalje under OL 1920, 44 år gammel. Han er historiens nest eldste olympiske medaljevinner i en individuell øvelse i en vintersport.
Hamnesfjorden
Hamnesfjorden er en fjordarm av Breifjorden i Surnadal kommune på Nordmøre. Fjorden har innløp mellom Bergesvika i vest og Kjergroneset i øst og strekker seg 9 kilometer nordøstover til bygda Bøverfjorden i bunnen av fjorden. De to smale moreneryggene, Solemsøya og Snekkvikneset, stikker halvveis ut i fjorden på nordsiden med 2 km avstand. Den ene moreneryggen går over i en øy, Solemsøya. Moreneryggene er løsmasse (sand, stein og grus) og har trolig blitt avsatt av en dalbre som har ligget an mot det som nå er bunnen av fjorden. Mellom moreneryggene er fjorden grunn med bare 20 m dyp, mens den innenfor den innerste ryggen er over 100 m på det dypeste. Berggrunnen i området er hovedsakelig granitt. Rett nord for Hamnesfjorden, ved Åsskard (Åsgård) på eidet mot Åsskardfjorden ligger to morener på land med noen hundre meter avstand og de stikker 30–50 m over dalbunnen, og er trolig dannet samtidig med morenene i Hamnesfjorden. Ifølge Amund Helland ble fjorden tidligere kalt Bøverfjord eller Bifrafjǫrđr etter elven Bøvra (tidligere Bifr) som løper ut innerst i fjorden. Strandstedet Bøverfjorden eller Bæverfjord ligger ved elvemunningen innerst i fjorden.
Fylkesvei 65 går langs nordsiden av fjorden og her ligger flere små bruk, mens sørsiden er mindre bebygd. Hamnesfjorden fryser lett til om vinteren og sjøveien var sperret. Da veien over til Øye i Surnadal var ferdig ble området etterhvert (1965) overført til Surnadal kommune og prestegjeld.
Salen Hornorkester
Salen Hornorkester er et brassband som ble stiftet i 1966 og holder til i Halden.
Kloralhydrat
Kloralhydrat er et sedativ og hypnotikum. Navnet indikerer at det dannes fra kloral, med et vannmolekyl. Den kjemiske formelen er C2H3Cl3O2.
Salen Hornorkester
Om korpset
I 1966 kom den entusiastiske og pågangsrike unge læreren Bjørn Holm Johansen med en ide om å starte Salen Hornorkester i Halden. Salen Hornorkester tilhører pinsemenigheten i byen. Det gikk ikke lang tid før ideen ble en virkelighet og høsten 1966 var det hele i gang. Det melde seg ca. 25 aspiranter, og entusiasmen var stor.
Fylkesvei 4060
Fylkesvei 4060 går mellom Vigmostad og Einarsmo i Lindesnes kommune.
Kloralhydrat
Det ble oppdaget gjennom halogenering av etanol i 1832 av Justus von Liebig i Gießen.
Hamnesfjorden
I 2003 fikk fjorden status som Nasjonal laksefjord i forbindelse med at Surna ble nasjonal lakselv.
Kloralhydrat
Stoffets sedative egenskaper ble først publisert i 1869, og bruken spredde seg raskt deretter. Det ble mye misbrukt og feilmedisinert på slutten av 1800-tallet. Kloralhydrat er oppløselig i både vann og alkohol.
Produksjon
Kloralhydrat blir produsert av klor og etanol i en syreoppløsning. Under basiske forhold vil en haloform reaksjon finne sted og produsere kloroform.
Byggestener
Kloralhydrat er ofte et utgangspunkt for syntese av mer komplekse kjemikalier. Det er utgangsmaterialet for produksjon av kloral, som blir produsert ved destillasjon av en blanding av kloralhydrat og svovelsyre, som fungerer som tørkemiddel.
Det er spesielt ofte brukt til å syntetisere isatin. I denne syntesen reagerer kloralhydrat med anilin og hydroksylamin og gir et kondensert produkt som sirkulerer i svovelsyre for å gi målet forbindelen:
Søvnmiddel
Kloralhydrat brukes til kortvarig behandling av søvnløshet og som beroligende middel før mindre medisinske inngrep eller tannbehandling. Det ble stort sett fortrengt i midten av det 20. århundre av barbiturater og senere av benzodiazepiner. Tidligere ble det også brukt i veterinærmedisin som en narkose. I dag er det ofte brukt som en ingrediens i den veterinære bedøvelsen equithesin. Det blir også fortsatt brukt som et beroligende middel før EEG-målinger, som det er en av de få tilgjengelige beroliggende midler som ikke underbygger epilepsiutbrudd.
I terapeutiske doser for søvnløshet er kloralhydrat effektiv innen 60 minutter. Det metaboliseres i løpet av fire minutter til trichloroetanol av erytrocytter og plasmaesteraser og mange timer senere til trikloreddikksyre. Høyere doser kan hemme respirasjonen og blodtrykket.
Bivirkninger
Langvarig bruk av kloralhydrat er forbundet med en rask utvikling av toleranse til dens virkninger og mulig avhengighet samt andre bivirkninger inkludert utslett, gastriske ubehag og alvorlig nyre-, hjerte- og leversvikt.
Overdosering
Akutt overdosering er ofte preget av kvalme, oppkast, forvirring, kramper, langsom og uregelmessig pust, hjertearytmi, og koma. Plasma-, serum- eller blodkonsentrasjoner av kloralhydrat og/eller trichloroetanol, som er den viktigste aktive metabolitten, kan måles for å bekrefte en diagnose av forgiftning til innlagte pasienter eller til hjelp i rettsmedisinsk etterforskning av dødsfall. Utilsiktet overdosering av små barn som gjennomgår enkle tannlege- eller kirurgiske prosedyrer har oppstått. Hemodialyse har vært brukt med hell til å akselerere klarering av stoffet i forgiftninsgofre.
An Elephant on His Hands
An Elephant on His Hands er en amerikansk stumfilm fra 1913 regissert av Al Christie.
Handling
Historien er sentrert rundt Ramona, som er veldig glad i alle kjæledyrene sine. Men ektemannen hennes, Eddie, er livredd for alle dyr - og spesielt kjæledyrene hennes. En dag får de i oppdrag å ta vare på en elefant fra et sirkus, til tross for Eddies intense protester.
Men Eddie får snart det ene problemet etter det andre, på grunn av dette dyret. I mellomtiden protesterer flere av naboene, og myndighetene beordrer at dyret skal fjernes med en gang.
Estisk landrase
Estisk landrase (eesti maatõug) er en tradisjonell, estisk storferase.
Egenskaper
Rasen er naturlig kollet med en hvitlig rødfarge. Gjennomsnittlig årsavdrått er 4000 kg med 4,77 % fett og 3,45 % protein. Det vil si at melkemengden er noe lav, mens andelen fett og protein er høy, sammenlignet med for eksempel norsk rødt fe. Dyrene er små, med gjennomsnittlig vekt for voksne kyr på 436 kg. Estisk landrase har lette kalvinger, og har lavt fôrforbruk pr. produsert enhet.
Subcomandante Marcos
Subcomandante Insurgente Marcos (sannsynligvis født 19. juni 1957 i Tampico, Tamaulipas, Mexico), er psevdonym for en meksikansk geriljapolitiker, kjent fra flere anledninger som talsmann for den zapatistiske bevegelsen EZLN.
Han er også kjent som «Delegado Cero» («Delegat Null») når det gjelder «the Other Campaign». Han betraktes av mange være en av EZLNs ledere.
Glenn Hysén
Glenn Ingvar Hysén (født 30. oktober 1959 i Göteborg) er en svensk tidligere fotballspiller og nåværende fotballtrener som spilte for klubber i Nederland, Italia og England og fikk 68 kamper for.
Karrière som spiller
Hysén startet sin karriere på IFK Göteborg og etablerte seg raskt som en tøff forsvarsspiller. I 1983 ble han kåret til årets fotballspiller i Sverige og han fikk sin aller første landskamp, han ble da oppdaget av PSV Eindhoven og fikk dermed overgang dit. Han gikk senere til Fiorentina og i 1988 ble han igjen tildelt Guldbollen etter å ha spilt en stor kamp mot i tillegg til å ha spilt bra for Fiorentina. Engelske klubber ble da interessert i Hysén. En stund så det ut til at han skulle gå til Manchester United, men Liverpool viste interesse og Hysén foretrakk Anfield fremfor Old Trafford siden Liverpool på den tiden var den dominerende klubben i England. Ved siden av veteranen Alan Hansen og unggutten Gary Ablett i Hansens skadeperiode var Hysén en viktig del av Liverpool da de vant Ligaen i 1990. Han var senere kaptein for i et skuffende VM i Italia i 1990 da de tapte sine tre første kamper og gikk ut forbausende tidlig. Deretter gikk det nedover for den store svensken. Etter at Kenny Dalglish sa opp som manager i Liverpool og Graeme Souness tok over fikk han lite spilletid, og i 1992 dro han tilbake til Sverige for å avslutte karrieren i GAIS.
Etter spillerkarrièren
Han er nå trener for Utsiktens BK. Hans tre sønner Tobias (f. 1982), Alexander (f. 1987) og Anton (f. 1990) er også aktive fotballspillere.
Sondre Norheim (fotballspiller)
Sondre Norheim (født 12. april 1997) er en norsk fotballspiller som spiller for.
Amtsberg
Amtsberg er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen ble opprettet den 1. januar 1994 gjennom en kommunesammenslåing av de tre kommunene Weißbach, Dittersdorf og Schlößchen. Kommunen hadde 4 012 innbyggere den 31. desember 2010.
Sondre Norheim (fotballspiller)
Norheim spilte for Viking FK, Bryne FK og Egersund, før han i 2017 reiste til USA for å spille collegefotball og studere ved Syracuse University. I 2021 ble han draftet av MLS-klubben Nashville SC.
I juli 2021 signerte han igjen for Bryne.
Vincent Mojwok Nyiker
Vincent Mojwok Nyiker (født 25. januar 1933 i Atigo-Tonga i Anglo-egyptisk Sudan; død 5. januar 2018 i Khartoum i Sudan ) var en sørsudanesisk katolsk prelat og biskop av Malakal.
Prest
Vincent Mojwok Nyiker ble presteviet den 21. juli 1963 for det apostoliske prefektur Malakal.
Biskop
Pave Johannes Paul II utnevnte ham den 15. mars 1979 til biskop av Malakal. Paven personlig bispeviet ham den 27. mai samme år; medkonsekratorer var kuriererkebiskopene Duraisamy Simon Lourdusamy, sekretær for Kongregasjonen for folkenes evangelisering, og Eduardo Martínez Somalo, Statssekreteriatets substitutt.
Den 16. mai 2009 innvilget pave Benedikt XVI hans alderbetingede avskjedssøknad.
Episkopalgenealogi
Hans episkopalgenealogi er:
Cubidens
Cubidens er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art som lever i Australia.
Putumayo Presents’ diskografi
Putumayo Presents er en serie med CD-er som er utgitt av Putumayo World Music.
Grunnfag
Grunnfag, mellomfag, eventuelt storfag med foreberedende prøver gav rett til cand.mag.-graden på mellom 3,5 og 4,5 års studier. Mellomfag eller storfag i ett og samme fag kvalifiserte for å ta hovedfag, som hadde normert studietid på 40 vektall, det vil si to års ytterligere studier (120 studiepoeng).
Grunnfag ble avskaffet med Kvalitetsreformen i 2003, men har en parallell i dagens årsenhet. En viktig forskjell er at grunnfag i historisk-filosofiske, samfunnsvitenskapelige og matematisk-naturvitenskapelige fag før 2003 var den vanlige måten å starte et studium på, i motsetning til årsenhet som er ment som et mer frittstående studium.
Åsskardfjorden
Åsskardfjorden er ei fjordarm av Halsafjorden og en fortsettelse av Bøfjorden i Surnadal kommune på Nordmøre. Fjorden har innløp fra Bøfjorden via Bøsundet i vest og strekker seg 5,5 kilometer østover til Åsskard i botn av fjorden. Bøsundet ligger mellom Bølandet i sør og Settemsøran og blir kryssa av ei om lag 300 meter lang bru.
Fylkesvei 65 går langs de indre delene av fjorden.
Uruguay under Panamerikanske leker 2011
Uruguay under Panamerikanske leker 2011. Uruguay deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på nittendeplass med tre sølv- og to bronsemedaljer.
The Enemy’s Baby
The Enemy's Baby er en amerikansk stumfilm fra 1913, regissert av D. W. Griffith.
Calymmaderus
Calymmaderus er en slekt av små borebiller.
Utseende
Små (gjerne 2 – 3 mm), ovale, mørke biller. Som oftest brunlige på farge, kroppen ofte helt eller delvis dekket med skjell. Hodet er vanligvis lite og noe nedoverbøyd, fasettøynene runde eller ovale, ikke oppdelt. Antennene er middels lange, de tre ytterste leddene danner en avlang, gjerne sagtakket klubbe. Brystskjoldet (pronotum) er vanligvis høyt hvelvet, dekkvingene rundede.
Larvene er korte og trinne, gjerne mer eller mindre hårete.
Levevis
Mange arter i denne gruppen borer i kjuker og andre sopper, blant annet røyksopp.
Israel-lobbyen
Israel-lobbyen er en betegnelse som benyttes, først og fremst i USA, om ulike organisasjoner som påvirker eller forsøker å påvirke andre lands politikk til fordel for Israel. Begrepet benyttes hovedsakelig av kritikere av Israel eller av politikken som føres i forhold til Israel, men også til tider av medlemmer av lobbyen.
Kasper Bøgelund
Kasper Bøgelund Nielsen (født 8. oktober 1980) er en dansk fotballspiller, som spilte høyback for den dansk klubben AaB fra 2008 til 2012. Han la opp i årsskiftet 2012/2013. Bøgelund har 26 landskamper for Danmarks herrelandslag i fotball og representerte Danmark i VM i fotball 2002 og EM i fotball 2004.
Israel-lobbyen
Organisasjoner og innflytelse
Statsviterne John Mearsheimer og Stephen Walt lanserte i 2006 en undersøkelse der de konkluderte med at Israel-lobbyen hadde stor makt over amerikansk utenrikspolitikk. Det har også blitt hevdet at Israel-lobbyen har stor påvirkning ved valg, blant annet har det vært hevdet at Cynthia McKinney to ganger har tapt primærvalg i Georgia på grunn av lobbyens påvirkning. , men det er også gitt andre forklaringer på McKinneys tap.
Begrepsbruk
Kritikere av begrepet «Israel-lobbyen», mener at det i flere sammenhenger brukes retorisk på en måte som minner om konspirasjonsteorier liknende Sions vises protokoller, slik for eksempel Haavard Koppang ble anklaget for da han skrev en kritisk kronikk i 2006. Samtidig omtaler AIPAC seg selv som «Den amerikanske pro-Israel lobbyen», og grunngir behovet for denne lobbyen med allmenne demokratiteoretiske betraktninger der lobbyvirksomhet anses som en positiv og til tider nødvendig komponent av demokratiet. Det er også pro-arabiske lobbygrupper som er aktive i USA, selv om disse ikke kan oppvise den samme styrken som Israel-lobbyen.
I blant brukes begrepet den sionistiske eller den pro-sionistiske lobbyen. Andre, deriblant den israelske historikeren Avi Shlaim, benytter seg av begrepet den jødiske lobbyen.
Innflytelse
Det er stor uenighet rundt hvor stor makt Israel-lobbyen har. Noam Chomsky har eksempelvis gått mot Mearsheimer og Walts påstander med den begrunnelsen at den politikken USA fører i Midtøsten ville de ført uavhengig av Israels vilje. Statsviteren Eliot A. Cohen har hevdet at, dersom Israel-lobbyen var så mektig som kritikerne hevder, ville ikke hans jødiske sønn vært sendt til å krige i Irak. Alan Dershowitz, på sin side, mener at påstander om en mektig Israel-lobby bare er en fortsettelse av århundrers forsøk på å trekke jøders lojalitet i tvil.
Utenfor USA
Begrepet er ikke like mye brukt utenfor USA, men organisasjoner som American Jewish Committee, Anti-Defamation League og Simon Wiesenthal-senteret driver med lobby-virksomhet utenfor USA.
Blant annet da fylkestinget i Sør-Trøndelag vedtok boikott av Israel, ble dette vedtaket anklaget for å være anti-semittisk og derfor uakseptabelt, og da Haavard Koppang skrev en kritikk av Israel-lobbyen skrev Simon Wiesenthal-senteret et brev til Handelshøyskolen BI der de ba om at Koppangs ansettelsesforhold ved instituttet burde vurderes.
Konsumentteori
Konsumentteori er teori om hvordan konsumenter tilpasser seg innen et markedsbasert økonomisystem. Konsumentteorien er en vesentlig del av mikroøkonomi som igjen stammer fra nyklassisk økonomisk tenkning.
Optimal godekombinasjon
For å finne en konsuments teoretiske optimale godevalg så settes det noen forutsetninger:
Matematisk løsning
Innen konsumentteorien vil en nyttefunksjon vise konsumentens rangering av godene. Når den partielt deriverte til gode y av nyttefunksjonen delt på den partielt deriverte til gode x er lik prisforholdet mellom godene (pris vare y/pris vare x) så finner vi konsumentens valg av goder i forhold til hverandre.
Vi må også ta høyde for at konsumentene har begrenset med midler å bruke på goder, dette er gitt ved inntekten. Budsjettbetingelsen gir oss begrensningene til konsumentens konsum.
Budsjettbetingelsen:
Budsjettbetingelsen er da inntekten (M) = utgifter, hvor utgiftene er fordelt på 2 goder, y og x. Da har vi prisen av vare y ganget med kvantumet + tilsvarende med godet x.
Løsning ved Lagranges metode
Å finne konsumentenes optimale godekombinasjon kan også gjøres ved hjelp av Lagranges metode hvor vi har nyttefunksjonen gitt budsjettbetingelsen som bibetingelse.
Grafisk løsning
I et kryssdiagram med vare 1 og vare 2 langs aksene finner vi konsumentens optimale godekombinasjon der hvor indifferenskurven tangerer budsjettbetingelsen.
Hroar Scheibler
Hroar Scheibler (født 1. januar 1921, død 28. desember 2011 ) var en norsk maler og grafiker.
Jhapeli-gruppa
Jhapeli-gruppa, nepali Jhapeli Samuha, var ei mindre kommunistisk gruppe, oppkalt etter Jhapa-distriktet i Nepal, som  forsøkte å  starte bondegerilja etter mønster av de indiske naxalittene i 1971.
Hroar Scheibler
Scheibler tok først utdannelse som boktrykker før han studerte ved Statens kunstakademi under Jean Heiberg, Aage Storstein og Per Krohg i årene 1952 til 1956, og dessuten grafikk under Chrix Dahl på Statens håndverks- og kunstindustriskole i 1955–1956. Skoleårene preget ham i liten grad, unntatt treningen med aktmaleri etter levende modell og snusingen på kollegamiljøet som hadde noen betydning.
Jhapeli-gruppa
Gruppa er historisk viktig som et utgangspunkt for Nepals  største legale,  moderate kommunistparti, Nepals Kommunistiske Parti (forente marxist-leninister).
Hroar Scheibler
Scheibler malte mye landskap, særlig furutrær med orange stammer, grågrønt bar og sterkt blått fra himmelen mellom grenene. Som en kontrast til det barske og ustabile klimaet i Norge arbeidet han et år i det solrike Sør-Frankrike. Oliventrær på rød eller oker jord ble et yndlingsmotiv, både der og i det sørlige Spania, hvor han bodde i tre år. Deretter ble det Afrika; Kanariøyene og Tunis, men fremfor alt flere opphold i Kenya og Tanzania. Akasietrærne på rød jod foruten en solid samling landskap og dyrebilder derfra.
Jhapeli-gruppa
Jhapeli-gruppa hadde utgangspunkt i East Kosi Provincial Committee, som opprinnelig var en distriktsorganisasjon i det illegale Nepals Kommunistiske Parti stifta i 1949.
Hroar Scheibler
Scheibler stilte ut separat i 1954 i Unge Kunstneres Samfund, i 1962, 1965 og 1971 i Kunstnernes Hus, i 1973 i Bergen Kunstforening og Elvegården i Drammen, i 1977 og 1981 i Oslo Kunstforening, i 1986 i Galleri Finsrud, i 1987 i Storebrand Kunstforening, i 1988 i Larvik Kunstforening, i 1990 i Ski Kunstforening, i 1992 i Tønsberg Kunstforening og i Mørchs Kunsthandel i Oslo, dessuten på Høstutstillingene og andre kollektivutstillinger i inn og utland, blant annet på Biennalen i Sâo Paulo i 1963.
Jhapeli-gruppa
Innflytelsen fra naxalittene
Jhapa er det distriktet som ligger lengst mot øst, sør og er ett av de lavest i Nepal. Det ligger i Tarai, i landets hjørne i øst og sør,  og derfor  med ei ekstra  lang grense mot India.
Jhapas nabo på den andre sida er Naxalbari, som på denne tida ga sitt navn til den indiske politiske bevegelsen naxalittene.
Hroar Scheibler
Scheibler er representert i Nasjonalmuséet i Stockholm. Kobberstikksamlingen i København, Nasjonalgalleriet i Oslo, Riksgalleriet og andre gallerier og privatsamlinger. Han er innkjøpt av blant annet Utenriksdepartementet og Norsk Kulturfond.
Jhapeli-gruppa
Innflytelsen fra naxalittene
Etterhvert blei også Mazumdar kritisert for venstre-ekstremisme. Ledelsen i KKP kritiserte ham bl.a. for linja med individuell  likvidering av klassefiender, som i begynnelsen gikk ut på å drepe godseiere, seinere andre angivelige klassefiender, som politifolk i Calcutta.
Naxalittene fikk likevel stor innflytelse, og inspirerte mange unge revolusjonære i resten av India og nabolanda.
Jhapa-bevelgelsen 1971
Mohan Chandra Adhikari, Chandra Prakash Mainali og Radha Krishna Mainali var tre av de unge lederne i East Kosi Provincial Committee, der Jhapa  ligger. K.P. Sharma Oli, som i 2006 blei visestatsminister i Nepal, var også et tidlig medlem.
Distriktsledelsen i Jhapa hadde kontakt med en fraksjon av IKP(m-l) leda av Vinod Mishra som dreiv bondekrig på  den andre sida av grensa. (Denne gruppa blei seinere kjent som Communist Party of India (m-l) (Liberation) (vanlig forkortelse Liberation) og har utvikla seg i moderat retning. Liberation er nå det 3.  største legale og  parlamentariske kommunistpartiet i India.) Derfra overtok de Mazumdars linje med individuell  likvidering av klassefiender – drap på godseiere som de anså som fiender av fattigbønder i distriktet. Det indiske partiet lånte dem også et par kadre, som var med på å organisere opprøret.
I mai 1971 brøyt Jhapas distriktsledelse med East Kosi Provincial Committee. Gruppa er fra da av kjent som Jhapeli-gruppa. Den starta et opprør, kjent som Jhapa-bevegelsen, og hogde bl.a. hodet av 8 upopulære godseiere i distriktet.
Oppstanden blei raskt og effektivt undertrykt av Nepals militære. Antallet som gruppa likviderte før det var over var under 10 (noen kilder sier 8). Hundrevis av angivelige tilhenger av Jhapeli-gruppa blei drept, arrestert eller tvunget til å flykte over grensa til India, og flere ledere fikk lange fengselsstraffer. Store statlige aksjoner blei gjennomført i flere år etterpå.
Reaksjoner på Jhapa-opprøret
Jhapeli-gruppa fortsatte likevel å arbeide illegalt blant fattigbøndene i området etter at opprøret var knust, og fikk mange nye tilhengere i Nepal  blant venstreorientert ungdom som så den som den  mest handlekraftige revolusjonære gruppa i landet.
En vanlig reaksjon blant ledere på venstresida i Nepal var å rose dem for å ville gjøre opprør, men kritisere forma opprøret tok. Dette skal også Bishweshwar Prasad Koirala, lederen av Nepals Kongressparti ha uttrykt. Pushpa Lal Shresta skal ha sagt at å drepe noen godseiere styrter ikke kongedømmet.
Det som seinere kom til å bli det største og viktigste prokinesiske kommunistpartiet i Nepal på 1970-tallet, Mohan Bikram Singhs Nepals  Kommunistiske Parti (fjerde landsmøte) (som kom til å  bli utgangspunktet for maoistopprøret som starta i 1996), kritiserte Jhapeli-gruppa for å  være anarkistisk  bl.a. på  grunn av linja med individuell  likvidering.
Jhapeli-gruppas utvikling til UML
Gruppa danna i 1975 en samarbeidskomite med andre organisasjoner, All Nepal Communist Revolutionary Coordination Committee (Marxist-Leninist) (ANCRCC (ML)). En grunn til at samarbeidskomiteen blei danna, skal ha vært konkurransen fra NKP (Chautho Mahadhiveshan) (fjerde landsmøte), et ortodokst pro-kinesisk kommunistparti som var stifta i 1974.
I 1978 stifta denne samarbeidsgruppa Nepals Kommunistiske Parti(marxist-leninistene), det største og viktigste kommunistpartiet i landet på 1980-tallet. C. P. Mainali blei første partileder.
Fra 1982 tok flere tidligere ledere av Jhapeli-gruppa, som nå var kommet ut av fengsel,  initiativ til at dette partiet brøyt med den revolusjonære maoismen og bevega seg i moderat retning.
I 1991 slo NKP(m-l) seg sammen med et anna moderat kommunistisk parti, NKP(marxistisk) og danna NKP(forente marxist-leninister) (vanligvis kalt UML), det store, moderate og nærmest sosialdemokratiske partiet som er blitt det viktigste legale venstrepartiet i Nepal. UML kom også til å samle de fleste andre moderate kommunistiske gruppene i landet.
Ironisk nok danna de unge ekstremistiske lederne i Jhapeli-gruppa dermed utgangspunktet for et av Nepals to store, moderate og legale partier.
Kommissær Montalbano
Kommissær Montalbano (på italiensk: Il commissario Montalbano) er en italiensk tv-serie basert på politiromaner av Andrea Camilleri. Hovedpersonen er kommissær Salvo Montalbano, og historiene utspiller seg i den fiktive byen Vigàta på Sicilia.
Korsmo skole
Korsmo skole er en nedlagt barneskole som ligger på Korsmo ved Skarnes i Sør-Odal.
I årene 1885 til 1923 ble et skolebygg på Sundbakken benyttet for undervisningen i den tidligere Korsmo skolekrets. Gamle Korsmo skole sto klar i desember 1923. Dette bygget ble brukt fram til 1976, da det nåværende skolebygget ble tatt i bruk. I 1999, 2002 og 2007 ble det foretatt ytterligere utbygginger og oppussinger.
I 2015 brant daværende Korsmo skole ned i forbindelse med arbeid på skoletaket. Skolen var fra 2017 til 2019 et midlertidig skoleanlegg av sammenbygde brakker. Elevene i skolekretsen går fra skolestart i 2019 på Glommasvingen skole.
Jugorskijsundet
Jugorskijsundet (russisk: Югорский Шар – Jugorskij Sjar er et smalt sund mellom øya Vajgatsj og Jugorskijhalvøya i Russland. Det går mellom Petsjorahavet i vest og Karahavet i øst, og er rundt 40 km langt og mellom 2,5 og 12 km bredt. Den største dybden er 36 meter. Sundet er dekket av is mesteparten av året.
Lørenskog musikkorps
Lørenskog musikkorps er et janitsjarkorps i Lørenskog kommune i Akershus. Det ble stiftet i 20. januar 1953 under navnet Lørenskog Ungdomskorps. Korpset skiftet til dagens navn i 1981. Korpset har rundt 60 medlemmer (2010) og har sine øvelser på Kjenn skole.
Jugorskijsundet
Kystene i sundet er bratte og klippepregete. Det finnes ingen trær, bare gress, mose og reinlav.
Lørenskog musikkorps
Lørenskog Musikkorps deltar i 1.divisjon i NM Janitsjar hvert år og siste resultat (2011) ble en 4.plass. Beste prestasjon er 2.-plass i 1. divisjon i 2003. Samme året mottok korpset Lørenskog kommunes kulturpris, noe som henger høyt.
Jugorskijsundet
Den første kjente reisen gjennom Jugorskijsundet, tradisjonelt kjent som den arktiske «Jernporten», og inn i Karahavet ble foretatt fra Nizjnij Novgorod i 1032 av den tidlige russiske utforskeren Uleb. Russiske pomorer, som bodde langs kysten av Kvitsjøen, utforsket sundet fra 1000-tallet av. I 1580 seilte nederlenderne Iet og Dzjakmon gjennom sundet og kalte det «Nassau». Senere dukket det russiske navnet «Vajgatsjsundet» opp, før det etterhvert fikk sitt nåværende navn.
Lørenskog musikkorps
Korpset holder flere konserter i året hvor den største årlige satsingen er showkonsertene ”Fritt etter noter”. Dette er en unik, stor satsing og produksjon med innleide artister, mye lyd og lys og ofte egen arrangert musikk for showet. Hele produksjonen er av og med korpsets medlemmer noe de er meget stolt av. Et annet stort årlig prosjekt er arrangeringen av Akershusmesterskap for korps som gjennomføres i samarbeid med Lørenskog Skolekorps og NMF Akershus. Forrige konkurranse (2011) var det 86 deltakende korps.
Korpset marsjerer 1. og 17. mai, men liker først og fremst å være et allsidig konsertkorps. Trond Sverre Myhre er korpsets faste dirigent. Han begynte i LMK høsten 2017. Før dette var det Per Gjermund Storrø som førte taktstokken fra år 2000 til 2006 - deretter Tarjei Grimsby.
Jugorskijsundet
Den første arktiske skipsruta, kalt den Store Mangazea-ruta, fra Kvitsjøen til Ob og Jenisejbukta, kom i drift på slutten av 1500-tallet. Denne skipsruta, som åpnet veien til rikdommene i Sibir, var i drift fram til 1619, da den ble lagt ned av militære og politiske årsaker, i frykt for at europeerne skulle trenge inn i Sibir. En mere nøyaktig kartlegging av sundet ble foretatt av ekspedisjonene til Dobrotvorskij og Vilkitskij i 1893 og 1898. Jugorskijstredet var en viktig vannvei under utforskningen av Nordøstpassasjen, og for trafikken av sovjetiske maritime konvoier under andre verdenskrig.
Luksusfellen
Luksusfellen er et forbrukerrettet reality- og livsstilsprogram som har gått på TV3 siden 2008. Programmet er produsert av Rubicon TV.
Luksusfellen ble skapt av BUMP Productions (Banner Universal Motion Pictures LLC) i 2005 med den originale engelske tittelen Luxury trap og ble presentert for TV3 Viasat og Metronome (Shine Nordic) i februar 2006.
Programmet besøker vanlige mennesker som har havnet i økonomisk uføre fordi de er blitt overforbrukere og har lånt penger over evne. Gjennom rådgivning og oppfølgning skal programmets økonomiske eksperter hjelpe folk ut av pengeknipen og lære dem sunnere forbrukeradferd.
Første sesong ble anmeldt til terningkast 1 i VG. Anmeldelser for programmet bedret seg etter hvert. Programmet ble kåret til beste magasin- eller livsstilsprogram under Gullruten 2010. I tillegg har det blitt nominert til Gullrute-klassene beste magasin- eller livsstilsprogram i 2009, beste livsstilsprogram i 2016 og beste reality i 2017, 2018 og 2021. Foran Gullruten 2016 ble dessuten Silje Sandmæl nominert i klassen beste kvinnelige programleder.
Medvirkende
Ekspertene i 2018:
Tidligere eksperter:
Liu Wei (rullestolcurlingspiller)
Liu Wei (født 15. august 1984 i Heilongjiang) er en kinesisk rullestolcurlingspiller. Han har to VM-bronsemedaljer som fremste meritter, og har vært toer og treer på det kinesiske landslaget siden 2007.
Han begynte med rullestolcurling i 2007, og debuterte for Kina i 2007, ved kvalifiseringsmesterskapet for VM i 2008.
Idrettskarriere
Han var igjen toer ved Paralympiske vinterleker 2014 i Sotsji i Russland, der det kinesiske laget kom på 4.-plass. Her tapte de 3-7 for Storbritannia i bronsefinalen.
Gomalandet barneskole
Gomalandet barneskole er en barneskole i Kristiansund i Møre og Romsdal. Skolen ligger på yttersiden av Gomalandet, med utsikt over Talgsjøen, Grip, Tustna og Smøla. Skolen lå tidligere på Gomalandet sentrum, bygget vi kjenner som Goma skole, er ferdigstilt i 1916, men flyttet i 1991 til tidligere Røsslyngveien skole, ferdigstilt i 1974 som spes. ped. skole med tilhørende internat. Internatet er i 2015 fortsatt i bruk til skolefritidsordningen. Den første bygningen til Gomalandet barneskole var oppført i Strandgata i 1878. Vegg i vegg med dagens skole ligger Røsslyngveien barnehage.
Moland prestegjeld
Moland prestegjeld kan vise til:
NM i hopp uten tilløp 1971
NM i hopp uten tilløp 1971 var en del av NM i friidrett 1971.
Mesterskapet ble arrangert i Florø 7. mars. Arrangør var Florø TIF.
Fylkesvei 791 (andre betydninger)
I Norge finnes fylkesvei 791 i de følgende fylkene:
Grindcore
Grindcore, ofte forkortet til grind, er en utvikling av crust punk, vanligvis assosiert med death metal, som er en svært annerledes, men i likhet med Grindcore, ekstrem musikkstil.
Grindcore karakteriseres av sterkt forvrengte, ned-stemte gitarer, som ofte fremviser crust punk-influerte riff, blast beats fra trommeslagerne, korte sanger, og en sangstil som består av growling og høyt pitchet vokal, ofte lignende som de man finner i black metal. Konsepter i tekstene strekker seg fra sosiale og politiske emner til blod og skrekk til humor.
Historiske røtter og påvirkninger
Genren ble startet rundt midten av 1980-tallet i Storbritannia av band som Napalm Death og Sore Throat. Navnet «grindcore» er faktisk laget av Napalm Deaths trommeslager Mick Harris. Mange av de tidligste grindcore-bandene ble presentert på Earache Records samlealbum, Grindcrusher.
Røttene til genren kan imidlertid spores til tidligere utviklinger innen britisk crust punk, amerikansk hardcore punk og hardcore punk-influerte heavy metal-band, så som de engelske Discharge og Amebix og de amerikanske Siege, Deep Wound, Cryptic Slaughter, og Repulsion. Post punk, som Killing Joke, ble også nevnt som en påvirkning på det tidlige Napalm Death.
Grindcores påvirkning
Grindcore har, selv om den fortsatt er et undergrunnsfenomen, hatt en betydelig påvirkning på andre musikksjangre. Dette kan høres i den nylige eksplosjonen av mathcore-band, slik som Daughters og The Dillinger Escape Plan, som gjør bruk av grindcore-elementer, som er et direkte resultat av det mer eksperimentelle materialet fra Brutal Truth og Discordance Axis. Denne nye bølgen av grindcore-influert metalcore har skapt et skille, hvor mange death metal, hardcore punk, og grindcore fans hevder at disse genrene ikke representerer grindcores punk-ideologi og at de ligner lite på tradisjonell grindcore, og nevner låtskriving, en hang til uberegnelig fremvisning av musikernes dyktighet, og en estetikk som grindcore avstår fra, og som lettere kan sammenlignes med art punk, noise rock og post-hardcore. De som på den andre side ønsker å plassere mathcore i galleriet av post-grindcore musikksjangre argumenterer med at disse ekstrem metal-bandene beskriver en utvikling fra grindcore, skjønt det finnes veldig få spor av eller påvisbare rester av grindcore eller grindcore sub-kulturen som kan støtte dette, så som påvirkninger av hardcore punk og thrash metal, eller crust punks «gjør-det-selv» etikk og distribusjon.
Grindcores påvirkning kan også høres i death metal, med deathgrind og grindcore-influerte death metal-band like vanlige som tradisjonelle grindcore- og death metal-band. Brutal Truth, så vel som Assück betraktes som pionerer innen deathgrind-sjangren.
Crustgrind
Crustgrind er en sammensmelting av grindcore og crust punk. Den kjennetegnes av mindre hyppig bruk av blast beats og metallisk riffing enn andre former for grindcore, men med grovere vokal enn crust punk. Eksempler er Disrupt, nyere Phobia og tidlig Extreme Noise Terror.
Cybergrind
Cybergrind er en form for grindcore som er sterkt påvirket av ekstrem elektronisk musikk, og som foruten instrumentene som vanligvis brukes i grindcore også brukes datagenererte lyder, syntetiske instrumenter, og/eller trommemaskiner. Som et resultat er mange av disse gruppene påvirket av electronica, techno og endog drum and bass. Sjangeren overlapper ofte med speedcore og også, men mindre ofte, med industrial metal. Eksempler på cybergrind er S.M.E.S. og Libido Airbag.
Deathgrind
Deathgrind er en grindcore/death metal-hybrid, ofte med fokus på teknikaliteten til death metal og intensiteten til grindcore. Assück, Brutal Truth, Cattle Decapitation, Cephalic Carnage, nyere Napalm Death, og senere Nasum faller i denne kategorien.
Goregrind
Goregrind er en form for grindcore som karakteriseres av pitch-shiftet vokal, riffing influert av sent 80-talls death metal, og blodige «gore»-temaer. Regurgitate og tidlig Carcass er vel de mest velkjente goregrind-gruppene, andre eksempler er Last Days of Humanity, Dead Infection og Lymphatic Phlegm.
Noisegrind
Noisegrind er en grindcore-subsjanger med vekt på støy og/eller hurtighet snarere enn musikernes dyktighet. Andre kjennetegn er feedback, ustemte eller improviserte instrumenter, og lavkvalitet produksjon. Eksempler på noisegrind band er: tidlig Anal Cunt, Gore Beyond Necropsy, Fear of God og noe materiale fra The Gerogerigegege.
Pornogrind
Grindcore karakterisert av seksuelle tema, vokaler som strekker seg fra pitchshiftede growls til absurdt høyt-pitchede skrik, og groove-basert riffing.
Eksempler på pornogrind-band er GUT, Cock and Ball Torture, Rompeprop, Bitch Infection og Gonorrhea Pussy.
Acoustic Grindcore
Acoustic Grindcore er, som navnet tilsier, fremført akustisk og med kun en gitar. I likhet med Noisegrind er det fokus på støy og/eller hurtighet. Til forskjell fra andre underkategorier har Acoustic Grindcore gjerne en humoristisk undertone. Eksempler på Acoustic Grindcore er A Deadly Lovetrap In Berlin og Seth Putnams prosjekt Impaled Northern Moonforest.
Innlandet barneskole
Innlandet barneskole er en barneskole i Kristiansund, Møre og Romsdal. Skolen ligger på Innlandet, og tar i mot elever fra hele Innlandet.
Susort
Susort er et stedsnavn i Tysvær kommune i det norske fylket Rogaland. Stedet ligger langs østkysten av Førlandsfjorden cirka 5 kilometer sør for tettstedet Tysvær. Europavei 39 passerer like utenfor stedet. Ordet kommer av det gammelnorske ordet svisvort som betyr svarttrost. Susort ligger 36 meter over havet.